Omar Bongon yliopisto

Omar Bongon yliopisto (ransk. Université Omar Bongo, lyhennys UOB) on vuonna 1970 perustettu julkinen ranskankielinen yliopisto Gabonin pääkaupunki Librevillessä. Yliopisto perustettiin maansa ensimmäisenä yliopistona vuonna 1970 nimellä Gabonin kansallinen yliopisto (ransk. Université nationale du Gabon, UNG). Oppilaitos nimettiin uudelleen vuonna 1978 presidentti Omar Bongon kunniaksi. Yliopiston akateeminen lukuvuosi alkaa lokakuussa ja jatkuu heinäkuulle. Yliopistossa toimii kolme tiedekuntaa (tdk): Humanististen tieteiden tdk, oikeus- ja taloustieteellinen tdk, sekä luonnontieteellinen tdk. Vuonna 2021 yliopistossa oli noin 35 000 opiskelijaa, vaikka se oli mitoitettu vain 14 000 opiskelijalle. Yliopisto kuuluu kansainväliseen ranskankielisten yliopistojen verkostoon (AUF, Agence Universitaire de la Francophonie) ja yleisafrikkalaiseen yliopistojärjestöön (AAU, Association of African Universities). Lähteet Aiheesta muualla Kuvia tai muita tiedostoja aiheesta Omar Bongon yliopisto Wikimedia Commonsissa Yliopiston FB-sivut (ranskaksi) (facebook.com)